ammarxix/crawl-mufti-perlis huggingface dataset:
Editor Unit Fatwa      18 Disember 2019      Jumlah paparan: 13668                                Fatwa Kenduri Arwah                            Editor Unit Fatwa      18 Disember 2019      Jumlah paparan: 13668        Editor Unit Fatwa      18 Disember 2019      Jumlah paparan: 13668   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   KENDURI ARWAH  Orang ramai berhimpun di rumah jenazah dan dibuat makanan untuk mereka selepas jenazah dikebumikan adalah termasuk perbuatan yang tidak disukai berdasarkan perkataan Jarir bin ‘Abdillah RA: كُنَّا نَعُدُّ الِاجْتِمَاعَ إِلَى أَهْلِ الْمَيِّتِ ، وَصَنِيعَةَ الطَّعَامِ بَعْدَ دَفْنِهِ : مِنْ النِّيَاحَةِ Terjemahannya: “Kami mengira berhimpun kepada keluarga jenazah dan membuat makanan selepas daripada pengebumian termasuk di dalam ratapan (yang dilarang).”  (Riwayat Ahmad 6866 dan Ibn Majah 1612) Ini menunjukkan perbuatan kenduri arwah adalah suatu yang direka dan diada-adakan. Ia tidak pernah dilakukan oleh Nabi SAW dan para sahabat baginda dan mereka tidak pernah berhimpun di rumah keluarga jenazah selepas pengebumian. Berdasarkan sunnah, jika berlaku kematian, sanak-saudara dan jiran-tetangga dianjurkan supaya meringankan bebanan yang dipikul oleh keluarga jenazah dan berusaha mengurangkan rasa sedih yang menyelubungi mereka.             Sanak-saudara dan jiran tetangga dianjurkan bersegera menyediakan makanan atau seumpamanya untuk ahli keluarga jenazah yang dapat meringankan bebanan dan kesedihan yang mereka tanggung. Hal ini berdasarkan sabda Nabi SAW sebaik sahaja sampai kepada baginda berita syahidnya Jaafar bin Abi Tolib RA dalam peperangan Mu’tah: اصْنَعُوا لِآلِ جَعْفَرٍ طَعَامًا ، فَقَدْ أَتَاهُمْ مَا يَشْغَلُهُمْ Terjemahannya: “Buatkanlah untuk keluarga Jaafar makanan, kerana sesungguhnya telah datang kepada mereka perkara yang menyibukkan.” (Riwayat al-Tirmizi 998 dan beliau menilainya sebagai Hasan. Abu Daud 3132, Ibn Majah 1610. Hadis ini juga dinilai Hasan oleh Ibn Kathir dan al-Albani) Kata al-Imam al-Syafi’ie: وَأُحِبُّ لِجِيرَانِ الْمَيِّتِ أَوْ ذِي قَرَابَتِهِ أَنْ يَعْمَلُوا لِأَهْلِ الْمَيِّتِ فِي يَوْمِ يَمُوتُ وَلَيْلَتِهِ طَعَامًا يُشْبِعُهُمْ فَإِنَّ ذَلِكَ سُنَّةٌ، وَذِكْرٌ كَرِيمٌ، وَهُوَ مِنْ فِعْلِ أَهْلِ الْخَيْرِ قَبْلَنَا وَبَعْدَنَا Terjemahannya: “Dan aku suka bagi jiran jenazah atau sanak saudaranya membuat makanan untuk ahli keluarga jenazah pada hari kematian dan malamnya yang dapat mengenyangkan mereka, kerana hal ini adalah satu sunnah dan juga sebutan yang mulia (kepada mereka). Hal ini termasuk dalam perbuatan orang-orang yang baik sebelum dan selepas daripada kita.”  (al-Umm 1/317)
Editor Maktabah      14 Januari 2020      Jumlah paparan: 1128                                Keputusan Penetapan Perubahan Waktu Permulaan Solat Subuh Seluruh Negeri Perlis Disebabkan Perubahan Nilai Altitud Matahari Di Bawah Ufuk Daripada -20° Kepada -18°                            Editor Maktabah      14 Januari 2020      Jumlah paparan: 1128        Editor Maktabah      14 Januari 2020      Jumlah paparan: 1128   Setelah diperkenankan oleh DYMM Tuanku Raja Perlis dan diperakukan oleh MAIPs, adalah dimaklumkan bahawa keputusan Mesyuarat Khas bersama Ahli Jawatankuasa Fatwa Negeri Perlis dan Ahli Panel Syariah Negeri Perlis Berkaitan Penilaian Semula Nilai Altitud Matahari Di Bawah Ufuk Bagi Penentuan Awal Waktu Solat Subuh Di Negeri Perlis yang diadakan pada 30 Disember 2019 adalah seperti berikut : 2.1       Permulaan waktu solat subuh di negeri Perlis yang sebelum ini menggunakan parameter altitud matahari pada -20° di bawah ufuk diubah kepada parameter altitud matahari pada -18° di bawah ufuk. 2.2       Ini berdasarkan persetujuan Ahli-Ahli Mesyuarat Khas yang membincangkan hasil kajian kumpulan penyelidik yang dilantik oleh pihak JAKIM. Setelah mendengar pembentangan mereka dan membuat penilaian berdasarkan pandangan balas pakar falak yang lain, maka mesyuarat bersetuju untuk menerima permulaan  waktu subuh dikira pada nilai altitud matahari -18°di bawah ufuk. 2.3       Perubahan ini melibatkan pertambahan sebanyak 2° ( -20° kepada -18°) yang bersamaan dengan pertambahan waktu permulaan solat subuh sebanyak 8 minit (1° = 4 minit, 2° = 8 minit). 2.4       Nilai altitud matahari di bawah ufuk pada -18° itu telah diterima pakai di banyak negara umat Islam seperti Jordan, Palestin, Kuwait, Oman, Bahrain, Qatar, Iraq, Yaman, Sudan, Tunisia, Algeria dan Turki. Malah beberapa persidangan seperti Nadwah Ulama Syariah & Falak (Resolusi London) Mei 1984, Majma’ Fiqh Islami (Resolusi Jeddah) Mac 1986 dan Kesatuan Fatwa & Penyelidikan Eropah (Dublin) 2003-2004 turut menggunakan nilai yang sama. 2.5       Pihak Jabatan Mufti juga meminta agar masjid-masjid mendirikan solat (iqamah) selepas 15 minit masuk waktu subuh.
Editor Unit Fatwa      18 Disember 2019      Jumlah paparan: 1568                                Fatwa Takbir Muqayyad                            Editor Unit Fatwa      18 Disember 2019      Jumlah paparan: 1568        Editor Unit Fatwa      18 Disember 2019      Jumlah paparan: 1568   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   TAKBIR MUQAYYAD Imam masjid hendaklah memulakan Takbir Muqayyad iaitu laungan bertakbir setiap kali selesai menunaikan solat fardu lima waktu. Perlaksanaan ini bermula selepas solat Subuh pada 9 Zulhijjah berterusan sehingga solat Asar 13 Zulhijjah.
Editor Unit Fatwa      18 Disember 2019      Jumlah paparan: 2510                                Fatwa Penggunaan Pembesar Suara Luar Masjid                            Editor Unit Fatwa      18 Disember 2019      Jumlah paparan: 2510        Editor Unit Fatwa      18 Disember 2019      Jumlah paparan: 2510   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   PENGGUNAAN PEMBESAR SUARA LUAR MASJID Islam mengajar umatnya menghormati hak orang lain. Oleh itu seluruh masjid di negeri Perlis adalah dilarang menggunakan pembesar suara luar untuk selain Azan dan Iqamah jika ia mengganggu ketenteraman orang ramai. Termasuklah memperdengarkan al-Quran, siaran kuliah dan seumpamanya. Penggunaan pembesar suara luar masjid adalah khusus untuk laungan Azan tanda masuk waktu solat fardu dan laungan Iqamah sahaja. Boleh juga untuk pengumuman ringkas yang membabitkan kepentingan bersama.
Editor Unit Fatwa      18 Disember 2019      Jumlah paparan: 2194                                Fatwa Mengkhususkan Ziarah kubur Pada Hari Raya                            Editor Unit Fatwa      18 Disember 2019      Jumlah paparan: 2194        Editor Unit Fatwa      18 Disember 2019      Jumlah paparan: 2194   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018  TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   MENGKHUSUSKAN ZIARAH KUBUR PADA HARI RAYA Umat Islam disunatkan menziarahi kubur pada bila-bila masa tanpa mengkhususkan waktu dan hari tertentu sama ada hari raya atau selainnya. Perbuatan sesetengah pihak mengkhususkan ziarah kubur pada pagi hari raya telah disalah anggap seakan ia amalan agama yang dituntut. Selain itu, perbuatan itu juga menyalahi tujuan asal berhari raya di dalam Islam iaitu sebagai hari bergembira. Tiada sebarang fadilat khusus menziarahi kubur pada pagi hari raya. Oleh itu, mengkhususkan hari raya sebagai hari menziarahi kubur adalah satu perbuatan yang menyalahi sunnah Nabi SAW.
Editor Unit Fatwa      18 Disember 2019      Jumlah paparan: 2056                                Fatwa Memperdengarkan Bacaan Al-Quran Di Tempat Awam                            Editor Unit Fatwa      18 Disember 2019      Jumlah paparan: 2056        Editor Unit Fatwa      18 Disember 2019      Jumlah paparan: 2056   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   MEMPERDENGARKAN BACAAN AL-QURAN DI TEMPAT AWAM Al-Quran adalah Kalam Allah yang diturunkan sebagai panduan manusia. Allah SWT berfirman: كِتَابٌ أَنْزَلْنَاهُ إِلَيْكَ مُبَارَكٌ لِيَدَّبَّرُوا آيَاتِهِ وَلِيَتَذَكَّرَ أُولُو الْأَلْبَابِ Terjemahannya: "Kitab (Al-Qur'an) yang telah Kami turunkan kepadamu dipenuhi barakah, agar manusia menghayati ayat-ayatnya dan agar orang-orang yang berakal mengambil pelajaran." (Surah Sad: 29) Oleh itu al-Quran hendaklah dibaca, didengari dan difahami isi kandungannya untuk diamalkan di dalam kehidupan. Memperdengarkan bacaan al-Quran di kawasan-kawasan awam termasuk gerai makan, restoran, sekolah dan seumpamanya dalam keadaan yang menyebabkan al-Quran diabaikan dan tidak dihormati serta boleh memberi persepsi merendahkan nilaian al-Quran adalah satu perbuatan yang ditegah.
Editor Unit Fatwa      18 Disember 2019      Jumlah paparan: 1857                                Fatwa Meggerakkan Tabung Masjid Ketika Khatib Berkhutbah                            Editor Unit Fatwa      18 Disember 2019      Jumlah paparan: 1857        Editor Unit Fatwa      18 Disember 2019      Jumlah paparan: 1857   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   MENGGERAKKAN TABUNG MASJID KETIKA KHATIB BERKHUTBAH Tidak boleh menggerakkan tabung masjid ketika khatib sedang berkhutbah Jumaat. Perbuatan ini termasuk dalam perkara yang dapat memalingkan tumpuan para jemaah dari mendengar khutbah Jumaat. Nabi SAW telah bersabda : مَنْ مَسَّ الْحَصَى فَقَدْ لَغَا Terjemahannya: “Sesiapa yang bermain dengan batu (ketika Khatib berkhutbah) maka telah sia-sia (pahala Jumaatnya)”  (Riwayat Muslim) Maka menggerakkan tabung ketika khatib berkhutbah lebih utama menyebabkan sia-sia. Dicadangkan tabung digerakkan sebelum khutbah atau selepas solat Jumaat.
Editor Unit Fatwa      18 Disember 2019      Jumlah paparan: 5745                                Fatwa Mengkhususkan Bacaan Yasin Pada Malam Jumaat                            Editor Unit Fatwa      18 Disember 2019      Jumlah paparan: 5745        Editor Unit Fatwa      18 Disember 2019      Jumlah paparan: 5745   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   MENGKHUSUSKAN BACAAN YASIN PADA MALAM JUMAAT Mengkhususkan bacaan surah Yasin pada malam Jumaat tidak ada sandaran hadis sahih dari Nabi SAW. Sementara riwayat galakan membaca surah Yasin pada hari Jumaat adalah tidak sahih. Bahkan ada riwayat yang sabit dari Baginda berkaitan membaca surah al-Kahf pada hari Jumaat. Oleh itu umat Islam dianjurkan membaca surah al-Kahf pada hari Jumaat bermula pada malamnya. Demikian juga tidak ada pengkhususan bacaan surah Yasin pada waktu tertentu, namun surah Yasin boleh dibaca pada bila-bila masa sahaja tanpa penentuan waktu yang khusus.
Editor Unit Fatwa      18 Disember 2019      Jumlah paparan: 2190                                Fatwa Bacaan Surah Al-Sajdah Dan Al-Insan Dalam Solat Subuh                            Editor Unit Fatwa      18 Disember 2019      Jumlah paparan: 2190        Editor Unit Fatwa      18 Disember 2019      Jumlah paparan: 2190   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   BACAAN SURAH AL-SAJDAH DAN AL-INSAN DALAM SOLAT SUBUH Para Imam masjid yang memiliki kemampuan, dianjurkan membaca keseluruhan surah al-Sajdah dalam rakaat pertama dan keseluruhan surah al-Insan dalam rakaat kedua untuk setiap solat Subuh hari Jumaat mencontohi sunnah Nabi SAW. Walau bagaimanapun hendaklah dielak dari mewujudkan anggapan wajib membaca kedua-dua surah tersebut pada setiap Subuh hari Jumaat. Hal ini perlu mengambil kira kesesuaian waktu dan tempat bagi mengelakkan kesusahan kepada jemaah.
Editor Unit Fatwa      18 Disember 2019      Jumlah paparan: 1815                                Fatwa Al-Tathwib Dalam Azan Subuh                            Editor Unit Fatwa      18 Disember 2019      Jumlah paparan: 1815        Editor Unit Fatwa      18 Disember 2019      Jumlah paparan: 1815   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   AL-TATHWIB DALAM AZAN SUBUH Sabit dari beberapa hadis berkaitan al-Tathwib (التثويب) iaitu laungan اَلصَّلَاةُ خَيْرٌ مِنَ النَّوْم di dalam azan Subuh. Fatwa Perlis mentarjihkan ia dilaungkan di dalam azan Subuh (azan kedua) iaitu azan yang dilaungkan setelah terbitnya fajar Sadiq.
Editor Unit Fatwa      18 Disember 2019      Jumlah paparan: 1588                                Fatwa Jumlah Takbir Solat Hari Raya                            Editor Unit Fatwa      18 Disember 2019      Jumlah paparan: 1588        Editor Unit Fatwa      18 Disember 2019      Jumlah paparan: 1588   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018  TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   JUMLAH TAKBIR SOLAT HARI RAYA Boleh melakukan takbir untuk solat Hari Raya sebanyak tujuh kali dalam rakaat pertama termasuk Takbiratul Ihram dan lima kali dalam rakaat kedua tidak termasuk Takbir perpindahan (Intiqalat) seperti pandangan Ibn 'Abbas dan 'Umar bin 'Abdul 'Aziz seperti yang dinyatakan oleh Ibn Abi Syaibah di dalam al-Musannaf. Pandangan ini juga bertepatan dengan mazhab Malik dan Ahmad. Boleh juga dilakukan dalam rakaat pertama sebanyak tujuh kali selepas Takbiratul Ihram dan lima kali selepas takbir perpindahan seperti pandangan mazhab al-Syafi'e. Kedua-dua amalan itu merupakan khilaf muktabar.
Editor Unit Fatwa      18 Disember 2019      Jumlah paparan: 1433                                Fatwa Solat Gerhana                            Editor Unit Fatwa      18 Disember 2019      Jumlah paparan: 1433        Editor Unit Fatwa      18 Disember 2019      Jumlah paparan: 1433   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   SOLAT GERHANA Disunatkan solat Gerhana bersama khutbah selepasnya bagi kawasan yang berlaku gerhana. Hal ini diketahui sama ada melalui penglihatan mata atau perkhabaran pihak berautoriti yang meyakinkan. Namun ia hanya disunatkan ke atas penduduk negeri yang berlaku gerhana ke atas mereka sahaja.
Editor Unit Fatwa      18 Disember 2019      Jumlah paparan: 1766                                Fatwa Berdoa Selepas Solat                            Editor Unit Fatwa      18 Disember 2019      Jumlah paparan: 1766        Editor Unit Fatwa      18 Disember 2019      Jumlah paparan: 1766   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   BERDOA SELEPAS SOLAT Sabit di dalam sunnah, Nabi SAW pernah berdoa selepas Solat. Pada kebiasaannya doa selepas solat yang dilakukan oleh baginda adalah tanpa menadah tangan dan baginda tidak pernah melakukannya secara berjemaah selepas solat fardu.
Editor Unit Fatwa      18 Disember 2019      Jumlah paparan: 1491                                Fatwa Menggerakkan Jari Telunjuk Ketika Tasyahhud                            Editor Unit Fatwa      18 Disember 2019      Jumlah paparan: 1491        Editor Unit Fatwa      18 Disember 2019      Jumlah paparan: 1491   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   MENGGERAKAN JARI TELUNJUK KETIKA TASYAHHUD Termasuk di dalam sunnah ketika bertasyahhud di dalam solat adalah membuat isyarat dengan jari telunjuk. Isyarat tersebut boleh dilakukan sama ada tanpa gerakan jari telunjuk atau menggerakkannya.
Editor Unit Fatwa      18 Disember 2019      Jumlah paparan: 2616                                Fatwa Menyapu Muka Selepas Solat                            Editor Unit Fatwa      18 Disember 2019      Jumlah paparan: 2616        Editor Unit Fatwa      18 Disember 2019      Jumlah paparan: 2616   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   MENYAPU MUKA SELEPAS SOLAT Tiada nas yang sahih dalam perbuatan menyapu muka selepas solat. Maka perbuatan tersebut tidak termasuk adab dan sunat solat kerana tiada bukti yang sahih dalam persoalan ini.
Editor Unit Fatwa      18 Disember 2019      Jumlah paparan: 1375                                Fatwa Tazkirah Kematian                            Editor Unit Fatwa      18 Disember 2019      Jumlah paparan: 1375        Editor Unit Fatwa      18 Disember 2019      Jumlah paparan: 1375   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   TAZKIRAH KEMATIAN Dibolehkan memberi tazkirah selepas mengebumikan mayat sebagai peringatan kepada orang yang hidup. Tazkirah tersebut hendaklah diberikan dengan menjaga adab tanpa ditinggikan suara luar dari keperluan dan berusaha agar ia dapat melahirkan rasa keinsafan. Hendaklah dibezakan antara tazkirah di tanah perkuburan dengan khutbah. Tazkirah di tanah perkuburan dilakukan jika ada keperluan dan dilakukan dengan ringkas, juga tidak dijadikan satu kemestian.
Editor Unit Fatwa      18 Disember 2019      Jumlah paparan: 1261                                Fatwa Duduk Tawarruk Ketika Tasyahhud                            Editor Unit Fatwa      18 Disember 2019      Jumlah paparan: 1261        Editor Unit Fatwa      18 Disember 2019      Jumlah paparan: 1261   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018  TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   DUDUK TAWARRUK KETIKA TASYAHHUD Duduk Tawarruk memiliki beberapa cara. Salah satu yang biasa diamalkan ialah duduk di atas punggung kiri dengan menghulurkan kaki kiri ke arah kanan dan di bawah kaki kanan yang ditegakkan telapak kakinya. Ia sabit di dalam sunnah Nabi SAW. Ia dilakukan ketika duduk tasyahhud kedua di dalam solat. Duduk Tawarruk ini dilakukan dengan mengambil kira kemampuan seseorang dan keadaan jemaah.
Editor Unit Fatwa      18 Disember 2019      Jumlah paparan: 2119                                Fatwa Solat Qiamulalail Secara Berjamaah                            Editor Unit Fatwa      18 Disember 2019      Jumlah paparan: 2119        Editor Unit Fatwa      18 Disember 2019      Jumlah paparan: 2119   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   SOLAT QIAMULLAIL SECARA BERJAMAAH Nabi SAW sentiasa menunaikan solat malam bersendirian. Namun terdapat riwayat yang menunjukkan baginda pernah melakukannya di rumah baginda secara berjemaah bersama beberapa sahabat seperti Ibn ‘Abbas, Ibn Mas’ud, demikian juga Huzaifah bin al-Yaman. Oleh itu solat malam boleh dilakukan secara berjemaah dengan dijaga adab-adabnya.
Editor Unit Fatwa      18 Disember 2019      Jumlah paparan: 2122                                Fatwa Menadah Tangan Ketika Khutbah                            Editor Unit Fatwa      18 Disember 2019      Jumlah paparan: 2122        Editor Unit Fatwa      18 Disember 2019      Jumlah paparan: 2122   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018  TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   MENADAH TANGAN KETIKA KHUTBAH Khatib tidak disunatkan menadah tangan ketika berdoa di dalam khutbah Jumaat. Demikian juga para jemaah kerana mengikut khatib. Hal ini berdasarkan hadis yang diriwayatkan daripada ‘Umarah bin Ruaibah yang pernah melihat Bisyr bin Marwan (berkhutbah) di atas mimbar mengangkat kedua belah tangan (berdoa). Kata ‘Umarah bin Ruaibah:   قَبَّحَ اللَّهُ هَاتَيْنِ الْيَدَيْنِ لَقَدْ رَأَيْتُ رَسُولَ اللَّهِ صَلَّى اللَّهُ عَلَيْهِ وَسَلَّمَ مَا يَزِيدُ عَلَى أَنْ يَقُولَ بِيَدِهِ هَكَذَا وَأَشَارَ بِإِصْبَعِهِ الْمُسَبِّحَةِ Terjemahannya: “Allah memburukkan kedua belah tangannya, sesungguhnya daku melihat Rasulullah SAW tidak pernah lebih dari membuat isyarat dengan jari telunjuk baginda.”  (Riwayat Muslim, bil: 874) Namun jika khatib berdoa memohon hujan (al-Istisqa’) di dalam khutbah Jumaat, disunatkan untuk khatib menadah tangan sebagai mencontohi perbuatan Nabi SAW dan jemaah juga disunatkan melakukan perkara yang sama.
Editor Unit Fatwa      18 Disember 2019      Jumlah paparan: 2810                                Fatwa Cara Zikir Selepas Solat                            Editor Unit Fatwa      18 Disember 2019      Jumlah paparan: 2810        Editor Unit Fatwa      18 Disember 2019      Jumlah paparan: 2810   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   CARA ZIKIR SELEPAS SOLAT Zikir-zikir selepas solat dilakukan secara bersendirian dalam keadaan khusyu’ dan merendahkan diri kepada Allah SWT. Tidak mengapa jika kadang-kadang imam menguatkan bacaannya bagi tujuan mengajar para jemaah.
Editor Unit Fatwa      18 Disember 2019      Jumlah paparan: 5167                                Fatwa Qunut Subuh                            Editor Unit Fatwa      18 Disember 2019      Jumlah paparan: 5167        Editor Unit Fatwa      18 Disember 2019      Jumlah paparan: 5167   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   QUNUT SUBUH Qunut Subuh antara perkara yang khilaf di kalangan ulama. Fatwa Perlis mentarjihkan solat Subuh dilakukan tanpa qunut Solat Subuh. Pegangan amalan khusus qunut solat Subuh ditarjihkan sebagai qaul yang daif.
Editor Unit Fatwa      18 Disember 2019      Jumlah paparan: 1518                                Fatwa Memegang Tongkat Ketika Berkhutbah                            Editor Unit Fatwa      18 Disember 2019      Jumlah paparan: 1518        Editor Unit Fatwa      18 Disember 2019      Jumlah paparan: 1518   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   MEMEGANG TONGKAT KETIKA BERKHUTBAH Fatwa Perlis mentarjihkan tidak termasuk sunnah untuk khatib memegang tongkat ketika berkhutbah. Melainkan jika ada keperluan seperti khatib yang uzur atau seumpamanya.
Editor Unit Fatwa      18 Disember 2019      Jumlah paparan: 969                                Fatwa Bacaan Di Antara Takbir Solat Hari Raya                            Editor Unit Fatwa      18 Disember 2019      Jumlah paparan: 969        Editor Unit Fatwa      18 Disember 2019      Jumlah paparan: 969   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018  TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS BACAAN DI ANTARA TAKBIR SOLAT HARI RAYA Tiada penetapan zikir khusus untuk dibaca di antara takbir-takbir solat hari raya. Seseorang boleh bertasbih, bertahmid, bertahlil, bertakbir atau seumpamanya kerana tiada penetapan dari Nabi SAW. Bahkan jika seseorang diam dan tidak membaca apa-apa di antara takbir-takbir tersebut juga tidak mengapa, kerana tiada penetapan khusus zikir-zikir untuk dibaca.
Editor Unit Fatwa      18 Disember 2019      Jumlah paparan: 1357                                Fatwa Lafaz Takbir Hari Raya                            Editor Unit Fatwa      18 Disember 2019      Jumlah paparan: 1357        Editor Unit Fatwa      18 Disember 2019      Jumlah paparan: 1357   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS LAFAZ TAKBIR HARI RAYA Terdapat perbezaan lafaz takbir yang diriwayatkan dari para sahabat Nabi SAW. Hal ini menunjukkan terdapat keluasan dalam perkara ini. Oleh itu lafaz takbir untuk takbir hari raya boleh dilakukan dua kali (اَللهُ أَكْبَرُ، اَللهُ أَكْبَرُ) atau tiga kali (اَللهُ أَكْبَرُ، اَللهُ أَكْبَرُ، اَللهُ أَكْبَرُ،). Jika ditambah dengan lafaz لَا إِلَهَ إِلَّا اللهُ وَحْدَهُ، صَدَقَ وَعْدَهُ، وَنَصَرَ عَبْدَهُ dan seterusnya juga adalah suatu penambahan yang diterima.
Editor Unit Fatwa      18 Disember 2019      Jumlah paparan: 1316                                Fatwa Bacaan Selepas Solat Witir                            Editor Unit Fatwa      18 Disember 2019      Jumlah paparan: 1316        Editor Unit Fatwa      18 Disember 2019      Jumlah paparan: 1316   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS BACAAN SELEPAS SOLAT WITIR Bacaan سُبْحَانَ الْمَلِكِ الْقُدُّوْس sebanyak tiga kali selepas solat Witir adalah termasuk sunnah Nabi SAW. Adapun tambahan رَبِّ الْمَلَائِكَةِ وَالرُّوْح adalah dinilai sebagai tambahan syaz yang merupakan tambahan daif.
Editor Unit Fatwa      18 Disember 2019      Jumlah paparan: 1204                                Fatwa Bilangan Khutbah Hari Raya                            Editor Unit Fatwa      18 Disember 2019      Jumlah paparan: 1204        Editor Unit Fatwa      18 Disember 2019      Jumlah paparan: 1204   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018  TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   BILANGAN KHUTBAH HARI RAYA Khutbah Hari Raya boleh dilaksanakan dengan satu khutbah atau boleh juga dilaksanakan dengan dua khutbah seperti khutbah Jumaat, dan duduk seketika sebagai pemisah di antara dua khutbah.
Editor Unit Fatwa      18 Disember 2019      Jumlah paparan: 1926                                Fatwa Bacaan Basmalah Dalam Solat                            Editor Unit Fatwa      18 Disember 2019      Jumlah paparan: 1926        Editor Unit Fatwa      18 Disember 2019      Jumlah paparan: 1926   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS BACAAN BASMALAH DALAM SOLAT Bacaan Basmalah sama ada secara Sirr atau Jahar termasuk dalam persoalan khilaf yang muktabar. Namun fatwa Perlis mentarjihkan bacaan Basmalah secara Sirr kerana dilihat kepada hujah-hujahnya yang lebih kukuh.
Editor Unit Fatwa      18 Disember 2019      Jumlah paparan: 859                                Fatwa Seruan Untuk Selain Solat Fardu                            Editor Unit Fatwa      18 Disember 2019      Jumlah paparan: 859        Editor Unit Fatwa      18 Disember 2019      Jumlah paparan: 859   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018  TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   SERUAN UNTUK SELAIN SOLAT FARDU Seruan الصَّلَاةَ جَامِعَةً tidak termasuk dalam tatacara Solat Tarawih, solat Witir mahupun solat Hari Raya. Seruan الصَّلَاةَ جَامِعَةً yang sabit di dalam hadis dilakukan untuk solat gerhana yang memerlukan seruan bertujuan menghimpunkan orang ramai. Ini kerana solat gerhana di zaman baginda SAW diketahui sebaik sahaja apabila ia berlaku. Justeru ia memerlukan seruan bagi tujuan menghimpunkan orang ramai. Hadis panjang dari Fatimah binti Qais tentang kisah al-Jassasah yang diceritakan oleh Tamim al-Dari, demikian juga hadis ‘Abdullah bin ‘Amr bin al-‘Ash, kedua-duanya terdapat di dalam Sahih Muslim menunjukkan seruan الصَّلَاةَ جَامِعَةً dilaungkan adalah bertujuan memanggil orang ramai untuk berhimpun. Oleh itu seruan الصَّلَاةَ جَامِعَةً hanya dilaungkan jika ada tujuan yang sama. Manakala jika para Jemaah telah sedia berhimpun seperti keadaan solat Tarawih, solat Witir, solat Hari Raya dan seumpamanya, maka tiada keperluan lagi untuk dilaungkan seruan الصَّلَاةَ جَامِعَةً. Imam hanya perlu berdiri dan bertakbir untuk solat. Imam boleh memaklumkan kepada makmum jenis solat yang hendak ditunaikan.
Editor Unit Fatwa      18 Disember 2019      Jumlah paparan: 1528                                Fatwa Bacaan Khusus Antara Solat Tarawih                            Editor Unit Fatwa      18 Disember 2019      Jumlah paparan: 1528        Editor Unit Fatwa      18 Disember 2019      Jumlah paparan: 1528   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018   TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   BACAAN KHUSUS ANTARA SOLAT TARAWIH Tiada bacaan khusus antara sela solat Tarawih kerana ketiadaan contoh daripada Nabi SAW dan para sahabat. Umat Islam boleh melakukan apa-apa amalan soleh yang dikehendakinya menurut kesesuaian antara sela solat Tarawih seperti beristighfar, berdoa, membaca al-Quran dan seumpamanya tanpa dilakukan secara berjemaah kerana Nabi SAW hanya melakukan jemaah ketika solat dan tidak amalan antara sela solat Tarawih.
Editor Unit Fatwa      18 Disember 2019      Jumlah paparan: 2847                                Fatwa Solat Witir                            Editor Unit Fatwa      18 Disember 2019      Jumlah paparan: 2847        Editor Unit Fatwa      18 Disember 2019      Jumlah paparan: 2847   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018  TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS SOLAT WITIR  Solat Witir sama ada dilakukan secara tiga rakaat satu salam dengan satu Tasyahhud (Tahiyyat), atau tiga rakaat dua salam adalah sabit dari hadis-hadis yang Sahih dari Nabi SAW. Solat Witir tidak boleh dilakukan dua kali dalam satu malam berdasarkan larangan dari Nabi SAW. Bagi sesiapa yang yakin dapat bangun qiyamullail, lebih utama baginya melewatkan solat Witir agar dapat dilakukan di penghujung solat malamnya. Manakala bagi sesiapa yang tidak pasti akan bangun qiyamullail ataupun tidak, boleh baginya untuk menunaikan solat Witir sebelum tidur. Jika dia bangun di penghujung malam dia boleh menunaikan solat sunat namun tidak perlu lagi untuk mengulangi solat Witir.
Editor Pentadbiran      09 Disember 2019      Jumlah paparan: 6930                                Penetapan Kadar Zakat Fitrah Negeri Perlis Bagi Tahun 1438H/2017M                            Editor Pentadbiran      09 Disember 2019      Jumlah paparan: 6930        Editor Pentadbiran      09 Disember 2019      Jumlah paparan: 6930   MESYUARAT  JAWATANKUASA FATWA NEGERI PERLIS KALI KE-28/2017 TARIKH: 27 - 28 Februari 2017 / 30 Jamadil Awwal – 1 Jamadil Akhir 1438H   PENETAPAN KADAR ZAKAT FITRAH NEGERI PERLIS BAGI TAHUN 1438H/2017M       Mesyuarat bersetuju menetapkan Kadar Zakat Fitrah Negeri Perlis bagi tahun 1438H/2017M adalah sebanyak RM7.00. Bagi umat Islam yang menunaikan Zakat Fitrah dengan beras, kadar pengeluaran adalah satu gantang (2.6 kilogram) tiap-tiap seorang.
Editor Pentadbiran      09 Disember 2019      Jumlah paparan: 6942                                Hukum Pelaksanaan Istibdal Ke Atas Tanah Wakaf Kubur  Lot 3508 GM 1814 Mukim Utan Aji Perlis                            Editor Pentadbiran      09 Disember 2019      Jumlah paparan: 6942        Editor Pentadbiran      09 Disember 2019      Jumlah paparan: 6942   MESYUARAT  JAWATANKUASA FATWA NEGERI PERLIS KALI KE-32 & 33/2017 20 – 21 Oktober 2017  29 Muharram – 1 Safar 1438H Hukum Pelaksanaan Istibdal Ke Atas Tanah Wakaf Kubur  Lot 3508 GM 1814 Mukim Utan Aji Perlis Istibdal tanah berkenaan adalah dibolehkan, namun hendaklah menggantikannya dengan keluasan yang setara atau yang lebih daripadanya.
Editor Pentadbiran      09 Disember 2019      Jumlah paparan: 16696                                Hukum Khitan Anak Perempuan                            Editor Pentadbiran      09 Disember 2019      Jumlah paparan: 16696        Editor Pentadbiran      09 Disember 2019      Jumlah paparan: 16696     MESYUARAT  JAWATANKUASA FATWA NEGERI PERLIS KALI KE-29/2017 TARIKH: 18-19 April 2017 / 21-22 Rejab 1438H   HUKUM KHITAN ANAK PEREMPUAN       Setelah melihat dalil-dalil yang dibincangkan oleh ulama dan penelitian pakar perubatan dalam hal ini, maka Jawatankuasa Fatwa Negeri Perlis berpendapat seperti berikut: “Hukum khitan bagi wanita berbeza mengikut keadaan alat sulit seseorang wanita. Ia berdasarkan keadaan setiap wanita setelah ditentukan keperluannya oleh pakar. Jika seseorang wanita mendapati dirinya perlu melakukan khitan dan dipersetujui oleh pakar, maka ianya satu makrumah (penghormatan) seperti dalam hadis Ummu ‘Atiyyah yang dinilai Hasan oleh sebahagian ulama. Sekiranya didapati tiada keperluan melakukan khitan, maka khitan tidak perlu dilakukan untuk dirinya.” Adapun khitan bayi perempuan yang dilakukan oleh sebahagian masyarakat tanpa merujuk keperluannya kepada pakar merupakan amalan yang tidak mempunyai apa-apa asas dalil syarak, bahkan mungkin mendedahkan bayi kepada kemudharatan jika dilakukan secara yang salah. Andaian bahawasanya rangsangan seks berlebihan pada wanita disebabkan tidak berkhitan adalah tidak memiliki apa-apa alasan yang kukuh.
Editor Pentadbiran      09 Disember 2019      Jumlah paparan: 6790                                Status Tapak Tanah Dan Surau Di Atas Tanah  Lot 1443 GM 980 Mengkuang Layar Barat                            Editor Pentadbiran      09 Disember 2019      Jumlah paparan: 6790        Editor Pentadbiran      09 Disember 2019      Jumlah paparan: 6790   MESYUARAT  JAWATANKUASA FATWA NEGERI PERLIS KALI KE-32 & 33/2017 20 – 21 Oktober 2017  29 Muharram – 1 Safar 1438H   Status Tapak Tanah Dan Surau Di Atas Tanah  Lot 1443 GM 980 Mengkuang Layar Barat   Setelah menilai laporan Jawatankuasa Kecil yang dilantik berkaitan status tanah dan bekas surau Lot 1443 GM 980 Mengkuang Layar Barat, maka pihak Jawatankuasa Fatwa Negeri Perlis sebulat suara berpendapat bahawa tiada bukti kukuh tanah berkenaan telah diwakafkan. Adapun barangan yang masih boleh digunakan yang telah diberi oleh orang ramai untuk kegunaan surau hendaklah dipindahkan ke tempat lain dengan tujuan yang sama.
Editor Pentadbiran      09 Disember 2019      Jumlah paparan: 9072                                Jamak Solat Di Masjid Kerana Bencana Alam                            Editor Pentadbiran      09 Disember 2019      Jumlah paparan: 9072        Editor Pentadbiran      09 Disember 2019      Jumlah paparan: 9072   MESYUARAT  JAWATANKUASA FATWA NEGERI PERLIS KALI KE-32 & 33/2017 20 – 21 Oktober 2017  29 Muharram – 1 Safar 1438H   Jamak Solat Di Masjid Kerana Bencana Alam Majoriti ulama dalam berbagai mazhab iaitu Maliki, Syafie dan Hambali mengizinkan melakukan jamak solat tanpa qasar di masjid disebabkan bencana alam seperti hujan lebat, ribut, kesejukan yang melampau, banjir, banjir lumpur dan seumpamanya. Setelah meneliti penghujahan jumhur ulama maka Jawatankuasa Fatwa bersetuju bahawa dalam keadaan bencana alam seperti yang disebutkan, maka pihak masjid boleh menjamakkan solat Zohor dan Asar, Maghrib dan Isya’ tanpa qasar. Pelaksanaan solat jamak tersebut dilakukan di tempat dilaksanakan solat Jemaah bagi kawasan terbabit dengan bencana khususnya masjid. Jamak tersebut hendaklah diutamakan dalam waktu yang pertama (jamak taqdim). Ini kerana tujuan keizinan jamak di masjid bagi mengelak masyaqqah mereka yang akan hadir menunaikan solat berjemaah di masjid. Sementara diutamakan jamak taqdim seperti yang ditegaskan oleh sebahagian fuqaha kerana kemungkinan keadaan bencana itu tamat sebelum masuk waktu yang berikutnya. Namun jika keadaan mendesak untuk solat jamaah itu dilaksanakan pada waktu yang kedua, maka boleh dilakukan jamak ta’khir. Sesiapa yang telah solat berjemaah di masjid yang melakukan jamak disebabkan bencana, maka dia tidak perlu lagi mengulangi solatnya sekalipun bencana telah tamat.
Editor Pentadbiran      09 Disember 2019      Jumlah paparan: 11532                                Mengkhususkan Bacaan Surah al-Kahf  Pada Hari Jumaat                            Editor Pentadbiran      09 Disember 2019      Jumlah paparan: 11532        Editor Pentadbiran      09 Disember 2019      Jumlah paparan: 11532   MESYUARAT  JAWATANKUASA FATWA NEGERI PERLIS KALI KE-32 & 33/2017 20 – 21 Oktober 2017  29 Muharram – 1 Safar 1438H Mengkhususkan Bacaan Surah al-Kahf  Pada Hari Jumaat Fadhilat membaca surah al-Kahf thabit dengan riwayat-riwayat yang sahih. Adapun mengkhususkan bacaan surah al-Kahf pada hari Jumaat berlaku perbezaan pandangan ulama hadis tentang kethabitan riwayat Hushaim bin Basyir. Terdapat dalam kalangan ulama hadis yang menolak pengkhususan bacaan surah al-Kahf pada hari Jumaat atas alasan riwayat Hushaim tidak kukuh secara perbandingan dengan riwayat yang tidak menyebut hari Jumaat khususnya riwayat Syu’bah bin al-Hajjaj dan Sufyan al-Thauri. Disamping itu terdapat para muhaqqiqin yang melihat penambahan Hushaim yang mengkhususkan hari Jumaat itu sebagai riwayat yang diterima (ziyadah al-thiqah) kerana Hushaim seorang perawi yang hafidz dan adanya petunjuk (qarinah) yang menunjukkan berlakunya berlainan majlis periwayatan antara Hushaim, Syu’bah dan Thauri. Maka pengkhususan hari Jumaat yang disangka wahm (kekeliruan) daripada Hushaim sebenarnya mempunyai asal daripada riwayat Abu Hashim al-Rummani. Oleh itu, majoriti para ulama hadis dan fiqh seperti Imam al-Syafie, Imam Ahmad, al-Nawawi, Ibn Taimiyyah dan selain mereka berpendapat bahawa bacaan surah al-Kahf pada hari Jumaat adalah digalakkan dengan alasan riwayat-riwayat lain yang menyokong pengkhususan bacaan surah al-Kahf pada hari Jumaat. Maka sesiapa yang beramal membaca surah al-Kahf pada hari Jumaat merupakan satu amalan yang digalakkan di sisi majoriti para ulama. Maka, perkara ini terdapat khilaf dalam kalangan ulama. Kedua-dua pihak telah mengemukakan alasan dan penghujahan yang muktabar. Sesiapa yang mengamalkannya atas keyakinan kepada pendapat yang menggalakkan pengkhususan bacaan surah al-Kahf pada hari Jumaat, mudah-mudahan dia memperolehi pahala. Sesiapa yang menganggap tiada pengkhususan hari, maka tidak perlu mengkhususkannya.
Editor Pentadbiran      09 Disember 2019      Jumlah paparan: 5200                                Hukum Program Perkongsian Susu Ibu Di Hospital                            Editor Pentadbiran      09 Disember 2019      Jumlah paparan: 5200        Editor Pentadbiran      09 Disember 2019      Jumlah paparan: 5200   MESYUARAT JAWATANKUASA FATWA NEGERI PERLIS KALI KE-31/2017 6 Ogos 2017 bersamaan 13 Zulkaedah 1438H HUKUM PROGRAM PERKONGSIAN SUSU IBU DI HOSPITAL   Para ulama telah berbeza pendapat tentang beberapa perincian berkaitan hukum susuan (radha’ah). Majoriti (Jumhur) berpendapat penyusuan sama ada secara langsung ataupun tidak langsung daripada payudara ibu boleh mensabitkan hubungan mahram susuan. Di samping itu terdapat dalam kalangan ulama yang mensyaratkan susuan itu hendaklah secara langsung daripada payudara ibu susuan. Ini seperti pendapat al-Laith bin Saad, Ibn Hazm dan selain mereka. Pandangan ini juga yang ditarjihkan oleh al-Syeikh Dr. Yusuf al-Qaradhawi, al-Syeikh Mustafa al-Zarqa dan lain-lain. Para ulama juga ramai yang menyebut bahasawanya percampuran susu berlainan ibu tidak mensabitkan hukum mahram. Demikian juga para ulama berkhilaf tentang jumlah bilangan susuan yang mensabitkan hukum berkenaan. Majoriti ulama mentarjihkan lima kali susuan yang mengenyangkan. Setelah berbincang pandangan-pandangan di atas dan mengambil kira keperluan dan realiti yang ada dalam memelihara nyawa bayi khususnya bayi pramatang seperti yang telah dibentangkan oleh pihak KementerianKesihatan Malaysia (KKM), maka Jawatankuasa Fatwa Negeri Perlis berpendapat bahawa program perkongsian susu ibu yang dicadangkan oleh KKM adalah tidak bercanggah dengan hukum syarak. Walaubagaimanapun, Jawatankuasa meminta supaya cara perlaksanaan program tersebut mengambil kira perkara-perkara berikut:  Hendaklah mendapat persetujuan dari kedua-dua pihak (ibu susuan dan anak susuan), kecuali dalam keadaan darurat. Sekiranya berlaku susuan sebanyak 5 kali kenyang ke atas dari seseorang ibu susuan yang sama dengan rekod yang jelas, maka kedua-dua pihak (ibu susuan dan anak susuan) hendaklah mengetahui antara satu sama lain. Ini bagi menjaga hukum-hakam yang berkaitan dengan mahram.           Jawatankuasa juga ingin memaklumkan bahawa wujudnya keluasan pendapat dalam hal ini di mana para ulama seperti al-Laith bin Saad, Ibn Hazm, al-Syeikh Dr. Yusuf al-Qaradhawi, al-Syeikh Mustafa al-Zarqa dan lain-lain mensyaratkan susuan itu berlaku secara langsung daripada payudara ibu, maka bagi yang berpegang dengan pendapat ini, dua perkara yang disebutkan di atas tidak menjadi syarat.
Editor Pentadbiran      09 Disember 2019      Jumlah paparan: 8177                                Hukum Penglibatan Orang Islam Dalam Perayaan Bukan Islam Dalam Konteks Malaysia                             Editor Pentadbiran      09 Disember 2019      Jumlah paparan: 8177        Editor Pentadbiran      09 Disember 2019      Jumlah paparan: 8177     MESYUARAT JAWATANKUASA FATWA  NEGERI PERLIS KALI KE-29/2017   18-19 April 2017 bersamaan 21-22 Rejab 1438h   HUKUM PENGLIBATAN ORANG ISLAM DALAM PERAYAAN BUKAN ISLAM DALAM KONTEKS MALAYSIA       Melakukan kebaikan kepada golongan bukan Islam oleh orang Islam adalah sesuatu yang dituntut. Walau bagaimanapun, usaha melakukan kebaikan tersebut sama sekali tidak boleh bertentangan dengan akidah. Menghadiri dan turut serta melakukan upacara perayaan keagamaan bukan Islam adalah tidak dibenarkan kerana ia berkaitan dengan amalan ritual agama bukan Islam ataupun tasyabbuh yang dilarang iaitu menyerupai amalan agama selain Islam. Menghadiri majlis sambutan ataupun rumah terbuka bukan Islam yang tidak membabitkan upacara ritual agama tersebut dengan Muslim yang hadir itu adalah dibenarkan. Ini jika ada keperluan untuk melakukan hal sedemikian seperti kaum keluarga, jiran tetangga dan kepimpinan masyarakat atas dasar menjaga kemaslahatan atau kepentingan dakwah dengan syarat tidak meredhai kekufuran. Ucapan selamat bersempena dengan perayaan bukan Islam adalah isu yang menimbulkan perbezaan pandangan ulama. Berdasarkan realiti di Malaysia, adalah diharuskan ucapan selamat kepada bukan Islam jika amalan tersebut menjadi budaya dan bukan lagi amalan keagamaan. Ini dengan syarat ungkapan itu tidak mengandungi maksud kesyirikan atau kekufuran. Keharusan ini tertakluk kepada keperluan seperti menjaga kemaslahatan atau kepentingan dakwah.